19. sajandi alguses polnud see tendents siiski veel valdav ning seetõttu anti kuni 1905. aastani välja kokku 20 trükki Wastset Testamenti. Kuid erinevalt põhjaeestikeelsetest Uuest Testamendist ja Piiblist,  mida iga trüki puhul üldiselt ka revideeriti ja moderniseeriti, jäädi Wastse Testamendi puhul muutumata kujul 1686. aasta trüki juurde, mis tingis ka selle, et isegi lõunaeestlastel endil oli üha raskem selle sisust aru saada.